
Averea neștiută a doctorului Cîrstoiu: 
Apartamente la Mamaia, Sinaia, București și 
mai multe mașini Mercedes și BMW X6 M, de 
peste 100.000 de euro bucata 


Cimpoi Adrian Ultima actualizare 29/03/2024 20 41.733 FO minute de citit 


Documente oficiale descoperite de HotNews.ro arată că, în afară de proprietăţile 

declarate ca manager al Spitalului Universitar București, Cătălin Cîrstoiu folosește, 
inclusiv în campania electorală unde participă alături de Marcel Ciolacu și Nicolae 
Ciucă, proprietăţi deţinute de firmele sale și ale soţiei. Grupul de firme se numește 


Anemona. „E o metodă utilizată de mulţi politicieni pentru a nu încărca 
declaraţiile de avere”, a explicat pentru HotNews.ro una dintre sursele care ne-au 
dezvăluit situaţia lui Cîrstoiu. 


e Medicul susținut de PNL și PSD la Primăria București deţine pe firmele familiei 
un apartament pe plajă la Mamaia, un penthouse la Sinaia, două apartamente în 
București și mai multe mașini de mare putere, printre care un BMW X6 M60 pe 
care îl folosește și în campanie. 


e Chiar la acţiunea electorală de joi, 28 martie, seara, la lansarea candidaturii lui 
Robert Negoiţă, unde HotNews.ro l-a așteptat pe Cirstoiu, candidatul alianţei de 
guvernare a plecat cu un BMW X6 M60 al firmei sale. 


e Conform legii, în calitatea de manager de spital (sau în cea recentă de politician), 
el nu e obligat să-și prezinte proprietăţile firmelor în declaraţiile de avere. 
Comparativ, valoarea proprietăților din declaraţia de avere a lui Cîrstoiu e mai 
mică decât cea a proprietăţilor folosite și aflate pe firme. În declaraţia de avere 
apare un teren intravilan de peste 3.000 de metri pătraţi în Mogoșoaia, o casă 
de 450 de metri pătraţi în judeţul Ilfov și un apartament de 100 de mp în 
București. Ca mașină, are declarat un Cadillac din 2008. 

e Întrebatjoi de HotNews.ro, Cătălin Cîrstoiu a recunoscut că are apartamentele 
din Sinaia și din Mamaia, precum și mașinile BMW, spunând că o mașină 
Mercedes a vândut-o, iar una este „în vânzare”. 


Luni, 25 martie 2024. E trecut de prânz când, în faţa Spitalului Universitar de Urgenţă 
din București, pe locurile rezervate, se oprește un BMW X6, model M60! XDRI. 


La bord sunt șoferul și un pasager: managerul Cătălin Cîrstoiu. Doctorul Cîrstoiu a 
fost anunţat cu o săptămână înainte drept candidatul susţinut de PNL și PSD pentru 
Primăria Capitalei. 


Foto: Mașina BMW X6, pe locurile din fața Spitalului Universitar de Urgenţă din 
București, unde Cirstoiu este manager / Sursa: HotNews.ro 


Mașina a stat câteva ore în faţa spitalului. În jurul orei 16.00, șoferul a tras limuzina în 
faţă și i-a deschis ușa managerului. Mașina a părăsit curtea. Imaginile HotNews.ro, 
care îi arată pe cei doi, șoferul și pasager, au putut fi făcute de la distanţă și nu sunt 
de cea mai bună calitate. O pază severă e atentă la mișcările managerului Cîrstoiu. 


Foto: Momentul în care Cătălin Cirstoiu iese din spital și urcă în mașina trasă în faţa 
scărilor de șofer. Cel din urmă îi deschide ușa 


Aceeași mașină avea să fie însă filmată și fotografiată de HotNews.ro și în alte situații 
în zilele care au urmat. Pentru că o folosește atât în calitate de candidat, cât și de 
manager. 


Tot luni seara, la 20:30, mașina BMW X6 M60 I-a dus pe candidatul Cîrstoiu la sediul 
Digi24, unde urma să fie invitat în direct în emisiunea lui Cosmin Prelipceanu. 
Începuse campania. 


Foto: Mașina BMW X6, intrând în curtea Digi24 in seara zilei de 25 martie 2024, la 
câteva ore după ce fusese fotografiată în faţa spitalului / Sursa: HotNews.ro 


Ce nu apare în declaraţia de avere 


Autoturismul BMW X 6 M60 este unul dintre bunurile și proprietăţile pe care 
HotNews.ro le-a identificat ca fiind utilizate de Cătălin Cirstoiu fără să fie menţionate 
în declaraţia de avere. Toate sunt trecute pe două firme deţinute de medic și de 
familia acestuia: grupul de SRL-uri Anemona. 


„Este o metodă prin care oamenii politici și persoanele cu funcţii înalte la stat nu își 
încarcă declaraţia de avere. Argumentează că bunurile aparţin companiei și nu lor, 
nefiind astfel obligaţi să le declare”, a explicat pentru HotNews una dintre sursele 
consultate de jurnaliști. 


In ultimii ani, pe firmele Anemona au apărut: 


e Două mașini BMW X6 M60! XDRI, luate în leasing acum mai puţin de 6 luni de 
compania Anemona Clinical Services SRL; 

e Două mașini Mercedes GLE Coupe 350 D /4M, ambele luate în leasing (încheiat 
în 2022) de compania Anemona MED; 

e Un apartament într-un complex de lux din Mamaia Nord, la malul Mării Negre, 
chiar pe plajă, lângă Hotelul Rex. 


e Un penthouse la munte, în stațiunea Sinaia. 


e Două apartamente într-un ansamblu rezidenţial de lux în București, vis-a-vis de 
Palatul Cotroceni. 


1) DOUĂ MAȘINI BMW X60 M60 NOI 


Mașinile BMW X6 M60! apar pe firma Anemona Clinical Services SRL. Grupul 
Anemona, care aparține familiei Cîrstoiu, are un specific medical. Dar această 
„Anemona Clinica Services SRL" are ca obiect de activitate „cumpărarea și vânzarea 
de bunuri imobiliare proprii”. 


Este înregistrată la Ministerul de Finanţe ca derulându-și activitatea în sectorul 
„tranzacţii imobiliare”. 


Anemona Clinical Services e deţinută în proporţie de câte 50% de către cei doi soți 
Cîrstoiu. A raportat un profit de 79.000 euro pe 2022 și are un singur angajat. 


Ambele mașini sunt luate în leasing, conform secţiunii RNPM/AEGRM (Registrul 
Naţional de Publicitate Mobiliară / Arhiva Electronică de Garanţii Reale Mobiliare) 
puse la dispoziţie de baza de date termene.ro. 


Una dintre mașini este cea folosită de Ciîrstoiu la spital, la emisiunile politice și la 
acţiunile electorale. 


Primul BMW e achiziționat în leasing din 28 noiembrie 2023. Al doilea apare în 
leasing o lună mai târziu, din 28 decembrie 2023. 


Foto: Mașina BMW X6 M60l costă, conform specialiștilor din industria auto, circa 
120.000 euro 


Conform specialiștilor din industria auto, o mașină nouă BMW X6 M60! este evaluată 
la 120.000 euro. „3.000 de euro pe an îl costă doar asigurarea. Când iei în leasing, 
ești obligat să iei și CASCO, deci prețul crește”, a explicat un specialist în domeniu. 


2) UN APARTAMENT PE PLAJĂ, ÎN MAMAIA 


Tot pe Anemona Clinical Services SRL e trecut și un apartament în complexul Caelia 
din stațiunea Mamaia, Constanţa. 


E un complex bine cunoscut. În 2018, publicaţia constănţeană Info Sud Est prezenta 
afacerea blocului construit chiar în faţa plajei din Mamaia. Complexul a fost numit de 
jurnaliști „afacerea secretă a lui Radu Mazăre” și „raiul milionarilor”. 


EUARENANE 
ATA ND NANA 


Foto: Caelia Residence este un bloc cu șapte etaje și parcare verticală lângă / Sursa: 
HotNews.ro 


Pe lista celor care au cumpărat apartamente s-au numărat politicieni, de exemplu 
Vasile Blaga, și apropiaţi ai unor politicieni PD-L sau PSD. 


e Florin Nicolae Muntean, fost director Transgaz, numit de Adriean Videanu; 
e Raul Doicescu, afacerist, fondator Bog'Art, prieten cu Videanu; 


e Nela Păvăloiu (Ignatenko), condamnată la 5 ani de închisoare în dosarul Ferma 
Băneasa, consilieră guvernamentală în guvernul Călin Popescu Tăriceanu; 


e Daiana Al Bitar, fostă Voicu și Tetelman, nașa de cununie a Gabrielei Firea, 
cooptată în echipa de campanie a lui Cîrstoiu. 


Conform unui extras de carte funciară, apartamentul lui Cîrstoiu este trecut pe 
numele Anemona Clinical Services din 7 februarie 2019 și are 52,28 mp. 


Pe diverse site-uri de imobiliare, apartamentele din blocul Caelia se vând cu preţuri 
între 300.000 și 500.000 de euro, în funcţie de numărul de camere, de suprafaţă și de 
alte criterii. 


Foto: Vedere din față a Caelia Residence: muncitorii lucrează la amenajarea plajei de 
pe 19 martie 2024. / Sursa: HotNews.ro 


In vizită la malul mării 


Caelia este amplasat chiar lângă fostul hotel Rex, unul dintre cele mai cunoscute de 
pe litoralul românesc. 


Rex n-a mai fost redeschis de proprietarul Dan Adamescu, în prezent fiind în 
paragină, cu declaraţii potrivit cărora că va fi renovat în curând. Lângă, a răsărit 
Caelia. 


lar în faţă se întinde o plajă imensă, banda fină de nisip din Mamaia. Blocul se află la 
aproape 300 de metri de apă în linie dreaptă. 


Foto: De când s-a mărit plaja, de la Caelia la apă sunt aproape 300 de metri / Sursa: 
HotNews.ro 


Reporterii HotNews.ro au vizitat locaţia, iar zona din faţa blocului de lux este închisă, 
momentan, pentru lucrări de amenajare a plajei realizate pentru firma Cogen, 
deținută de Costel Bucur — fostul patron al Gloriei Buzău. 


Blocul arăta pustiu, o tăcere care va mai ţine circa o lună și jumătate, până la 
deschiderea sezonului estival, după cum au mărturisit cei din zonă. În parcarea de la 
Caelia a fost fotografiată, acum ceva vreme, o mașină, de culoare roșie. E tot a firmei 
lui Cîrstoiu. 


DOUĂ MAȘINI MERCEDES GLE COUPE 350 D 


Mașina fotografiată e una dintre cele două Mercedes GLE Coupe 350 D / 4M luate în 
leasing de altă firmă a familiei Cîrstoiu: Anemona Med. Leasingul a fost înregistrat în 
2017 și s-a încheiat în anul 2022. 


Foto: Una dintre mașinile Mercedes GLE, fotografiate chiar in spatele Caelia Residence 
din Mamaia acum câţiva ani. Cîrstoiu spune că una dintre ele a fost vândută, cealaltă 
este „la vânzare“ 


O mașină Mercedes GLE Coupe 350 D costă, conform specialiștilor consultaţi, în jur 
de 100.000 de euro. 

Anemona Med se ocupă de „activităţi de asistenţă medicală specializată” și este 
deținută, în proporţie de 100%, de soţia lui Cirstoiu, medicul Monica-Mihaela 
Cîrstoiu, conform termene.ro. Firma a raportat, pentru anul 2022, un profit de 
100.000 euro. 


UN PENTHOUSE LA SINAIA 


Cătălin Cîrstoiu deţine o proprietate și la munte, pe Valea Prahovei. Tot prin firma 
Anemona Clinical Services. Este vorba de un apartament mansardat în suprafaţă de 
175 mp în complexul Oxygen Residence din Sinaia, arată documente consultate de 
publicaţia HotNews.ro. 


Foto Așa arată intrarea în Oxygen Residence, bloc amplasat la marginea pădurii, în 
Sinaia. / Sursa: Google Street View 


Situat în cartierul Furnica, complexul se află la 800 de metri distanţă de Telegondolă, 
la 800 de metri de Mănăstirea Furnica, la 800 de metri de Castelul Peleș și la 800 
metri de centrul stațiunii, potrivit descrierilor oficiale ale Oxygen Residence. 


DOUĂ APARTAMENTE VIZAVI DE COTROCENI 


Tot pe numele Anemona Clinical Services sunt și două apartamente în Cortina 
Academy, „localizat într-o zonă de excepţie a capitalei, vizavi de Palatul Cotroceni”, 
după cum se prezintă pe site-ul propriu. 


Apartamentele sunt foarte aproape de Spitalul Universitar din București și sunt 
achiziţionate în 2020, respectiv 2021, conform documentelor consultate de 
HotNews.ro. 


Foto: Complexul Cortina Academy, unde aceeași Anemona Clinical Services deţine 
două apartamente / Sursă: Google Street View 


Unul dintre apartamente are peste 70 de metri pătraţi și are un loc de parcare. 


Cum răspunde Cirstoiu: recunoaște mașinile BMW și 
apartamentele din Sinaia și Mamaia, spune că a vândut 
un Mercedes, altul e „în vânzare” 


Joi, 28 martie 2024. Hala Laminor. HotNews.ro l-a așteptat pe Cătălin Cîrstoiu, care a 
venit la lansarea candidaturii pentru Sectorul 3 a lui Robert Negoiţă, politician 
susținut de aceeași alianţă PSD-PNL, ca și Cîrstoiu. La eveniment au participat 
Nicolae Ciucă, Marcel Ciolacu și Gabriela Firea. 


Candidatul la Primăria Capitalei a dialogat cu HotNews.ro chiar în momentul în care 
urca într-una dintre mașinile BMW. 


Foto: Cirstoiu, urcând în mașina BMW X6 după evenimentul de la Hala Laminor 


A urmat un scurt interviu cu reporterul HotNews.ro. La un moment dat, Cătălin 
Cîrstoiu a tăiat conversaţia. S-a urcat pe bancheta din spate a mașinii și a plecat. 


- Bună seara, domnule Cîrstoiu. Am văzut că aţi venit cu o mașină BMW X6, ea 
dumneavoastră? 


— Este o mașină care aparţine unei companii. Unei companii la care sunt acţionar. 
— Anemona? 

— Anemona Clinical Services. 

— Este singura mașină de acest tip care a fost cumpărată... 

- Nu. Sunt două mașini, cumpărate în leasing. 

- OK... 

- Mulţumesc foarte mult! 


- Aveţi un apartament la Mamaia, cumpărat tot pe firmă... 


— Da, am! 

- „și unul la Sinaia? 

— Exact. 

- Când le-aţi cumpărat, vă rog? Ele nu apar în declaraţia de avere. 


— Ele sunt activele unei societăţi comerciale care nu se declară în declaraţia de avere. 
Nu mai insistați... 


- Dar le folosiţi dumneavoastră. 
- Nu mai insistaţi, domnul meu... 
— Aveţi și două Mercedes GLE? 
— Nu, le-am vândut. 

- Pe amândouă? 


— Unul singur l-am vândut, unul e în vânzare. La revedere! 


Ce are Cirstoiu trecut în declaraţia de avere: zeci de 
conturi bancare, sute de mii de euro împrumutați sau 
primiţi din dividende 


Potrivit celei mai recente declaraţii de avere, datată iunie 2023, Cătălin Cirstoiu 
deţine: 


e Unteren intravilan de peste 3.000 de metri pătraţi în Mogoșoaia, cumpărat în 
2011 


e O casă de 450 de metri pătrați judeţul Ilfov și un apartament de 100 de mp în 
București. 


e Un Cadillac, din 2008 și bijuterii în valoare de 150.000 de euro. 


Foto: Domeniul familiei Cîrstoiu din Mogoșoaia. / Sursă: Google Earth 


În cele 28 de conturi bancare, familia Cîrstoiu avea în total în jur de 770.000 de euro. 
În plus, Cîrstoiu și-a împrumutat una dintre firme sale cu 877.000 de euro, dar a mai 
dat împrumut și 226.000 de euro unei persoane fizice. 


Candidatul a mai trecut în declaraţie și active de aproape 320.000 de euro de la trei 
firme. 


În 2022, Cătălin Cîrstoiu a strâns din salarii 134.000 de euro, iar soţia sa aproape 


65.000 de euro. La salarii se adaugă 3.000 de euro din chirii, dar și aproape 400.000 
de euro din dividende la firmele sale. 


4anemona srl 4bmw x6 m60 catalin cirstoiu 4PNL 4Psd 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Lansare eșuată a lui Negoiţă. PSD-PNL în declin 
lar se scumpește cafeaua 


Mădălin Hodor nu a apărat degeaba PNL! A venit răsplata! „Brătienii” l-au făcut șef la CNSAS pe 
controversatul istoric recrutat de SRI care a apărat furibund plagiatele lui Bode și Ciucă 


Mai bine de o treime dintre cei peste 17.000 de angajaţi Carrefour sunt plătiţi cu salariul minim pe 
economie 


Cum sunt furați banii copiilor din programul Cartelul lui Ciolacu de la Loteria Română și 
"masă sănătoasă în școli” de primarul din escrocheriile directorului Andrei Valeriu: 10% 
Fierbinţi, lusein luksel comision pentru firmele lui Sebi Ghiţă din 
vânzarea de bilete 


Ăsta micu' de la Bancorex, salvatorul mafiei de Fraudă fiscală la TAROM! Cum fură Sorin 
partid și de stat Grindeanu și Bogdan Chiriţoiu banii Comisiei 
Europene 


ROMÂNIA DISCRIMINATĂ. Cum te descurajează statul să îţi înscrii copilul la grădiniță atunci când 
acesta are nevoie de mai multă implicare și atenţie 


Cât câștigă un muncitor străin în România. „Țara asta este bună, dar unii oameni îmi adresează 
cuvinte urâte” 


DNA a prelungit controlul judiciar pentru baronul PNL, lulian Dumitrescu 


Ciolacu, blat cu mafia corporațiilor străine: Supermarket-urile rămân deschise 


Recent Popular Comments 


George Simion: România - stat capturat de frica AUR 


O 54 de minute în urmă 


Primăriţa de la Sectorul 1 fuge de cetăţenii care-i cer socoteală. Imagini virale, Clotilde s-a 
baricadat în frizerie 


O 5 ore în urmă 


România CLANURILOR: Nepoata Aurei Vasile, PSD-istă de frunte în anii 2000, a fost 
numită șefa Inspectoratului de Stat în Construcţii 


O 6 ore în urmă 


Mediul de afaceri: Declaraţiile lui Horia Constantinescu afectează industria românească 


O 6 ore în urmă 


George Badiu (AUR Vrancea): Proiectul Parcului Industrial Garoafa, un simbol al eșecului 
administrativ și al incompetenţei autorităţilor locale PNL 


O 6 ore în urmă 

